CELEX: E2020C0156
Language: hu
Date: 2020-12-16 00:00:00
Title: Az EFTA Felügyeleti Hatóság 156/20/COL határozata (2020. december 16.) az üvegházhatású gázok kibocsátási egységei 2021 utáni kereskedelmi rendszerének kontextusában hozott egyes állami támogatási intézkedésekről szóló iránymutatás elfogadásáról [2021/604]

2021.4.15.   
               
               
                  HU
               
               
                  Az Európai Unió Hivatalos Lapja
               
               
                  L 130/1
               
            
         AZ EFTA FELÜGYELETI HATÓSÁG 156/20/COL HATÁROZATA
         (2020. december 16.)
         az üvegházhatású gázok kibocsátási egységei 2021 utáni kereskedelmi rendszerének kontextusában hozott egyes állami támogatási intézkedésekről szóló iránymutatás elfogadásáról [2021/604]
         AZ EFTA FELÜGYELETI HATÓSÁG (A TOVÁBBIAKBAN: A HATÓSÁG),
         TEKINTETTEL:
         az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 61–63. cikkére és 26. jegyzőkönyvére,
         az EFTA-tagállamok közötti, Felügyeleti Hatóság és Bíróság létrehozásáról szóló megállapodásra (a továbbiakban: a felügyeleti és bírósági megállapodás) és különösen annak 24. cikkére és 5. cikke (2) bekezdésének b) pontjára.
         MIVEL:
         A felügyeleti és bírósági megállapodás 24. cikke értelmében a Hatóság érvényt szerez az EGT-megállapodás állami támogatásra vonatkozó rendelkezéseinek.
         A felügyeleti és bírósági megállapodás 5. cikke (2) bekezdésének b) pontja alapján a Hatóság közleményeket vagy iránymutatásokat ad ki az EGT-megállapodás által szabályozott ügyekben, amennyiben az említett megállapodás vagy a felügyeleti és bírósági megállapodás kifejezetten így rendelkezik, vagy amennyiben a Hatóság ezt szükségesnek ítéli.
         Az üvegházhatású gázok kibocsátási egységei 2012 utáni kereskedelmi rendszerének kontextusában hozott állami támogatási intézkedésekről szóló hatósági iránymutatás (1)2020. december 31-ig alkalmazandó.
         2020. szeptember 21-én az Európai Bizottság (a továbbiakban: a Bizottság) elfogadta az üvegházhatású gázok kibocsátási egységei 2021 utáni kereskedelmi rendszerének kontextusában hozott egyes állami támogatási intézkedésekről szóló iránymutatást (a továbbiakban: iránymutatás) (2). Az iránymutatás meghatározza azokat a feltételeket, amelyek mellett a 2003/87/EK európai parlamenti és tanácsi irányelv (3) 10a. cikkének (6) bekezdésében és 10b. cikkében előírt egyedi támogatási intézkedések összeegyeztethetőnek nyilváníthatók.
         Az iránymutatás az Európai Gazdasági Térséget (a továbbiakban: EGT) is érinti.
         Az EGT állami támogatási szabályainak egységes alkalmazását az EGT egész területén biztosítani kell, összhangban az EGT-megállapodás 1. cikkében megállapított homogenitásra vonatkozó célkitűzéssel.
         Helyénvaló a Hatóság jelenleg alkalmazandó iránymutatásait az üvegházhatást okozó gázok kibocsátási egységeinek 2021 utáni kereskedelmi rendszerével összefüggésben egyes állami támogatási intézkedésekre vonatkozó új iránymutatásokkal felváltani, amelyek megfelelnek a Bizottság iránymutatásainak (4).
         Az EGT-megállapodáshoz csatolt XV. mellékletben szereplő „Általános megjegyzések” cím II. bekezdése értelmében a Hatóság a Bizottsággal folytatott konzultációt követően elfogadja az Európai Bizottság által elfogadott jogi aktusoknak megfelelő jogi aktusokat.
         Az Európai Bizottsággal folytatott konzultációt követően,
         Az EFTA-államokkal folytatott konzultációt követően,
         ELFOGADTA EZT A HATÁROZATOT:
         
            1. cikk
            A Hatóság bevezeti az üvegházhatású gázok kibocsátási egységei 2021 utáni kereskedelmi rendszerének kontextusában hozott egyes állami támogatási intézkedésekről szóló új iránymutatást. Az új iránymutatást csatolták e határozathoz és az új iránymutatás a határozat szerves részét képezi.
         
         
            2. cikk
            E határozatnak csak az angol nyelvű változata hiteles.
         
         
            A határozat kelt Brüsszelben, 2020. december 16-án.
            
               az EFTA Felügyeleti Hatóság részéről
            
            
               Bente ANGELL-HANSEN
               
                  elnök
               
               
                  felelős testületi tag
               
            
            
               Frank J. BÜCHEL
               
                  testületi tag
               
            
            
               Högni KRISTJÁNSSON
               
                  testületi tag
               
            
            
               Carsten ZATSCHLER
               
                  ellenjegyző igazgató,
               
               
                  Jogi és Végrehajtási Ügyek Igazgatósága
               
            
         
         
            (1)  HL L 296., 2013.11.7., 25. o.
         
         
            (2)  HL C 317., 2020.9.25., 5. o.
         
         
            (3)  Az Európai Parlament és a Tanács 2003/87/EK irányelve (2003. október 13.) az üvegházhatást okozó gázok kibocsátási egységei Unión belüli kereskedelmi rendszerének létrehozásáról és a 96/61/EK tanácsi irányelv módosításáról (HL L 275., 2003.10.25., 32. o.). Az irányelvet a 146/2007 EGT vegyes bizottsági határozat (HL L 100., 2008.4.10., 92. o. és 19. sz. EGT-kiegészítés, 2008.4.10., 90. o.) belefoglalta az EGT-megállapodás XX. melléklete 21. a) pontjának l) alpontjába.
         
            (4)  Az okirat száma: 1166905.